Ericu950/Stoicheia-meter-silver huggingface dataset:
παρὸ καὶ ἐπιφέρει , ὅτι „ ἐν λύπῃ φάγεσαι αὐτήν “ , ὅπερ ἐστὶν ἴσον τῷ ἀπολαύσεις τῆς ψυχῆς ἐπιλύπως 0 ·
ἐπωδύνως γὰρ ὁ φαῦλος πάντα τὸν βίον χρῆται τῇ ἑαυτοῦ ψυχῇ μηδὲν ἔχων χαρᾶς αἴτιον , ὃ πέφυκε γεννᾶν δικαιοσύνη καὶ φρόνησις καὶ αἱ σύνθρονοι ταύτης ἀρεταί . "
ἀκάνθας οὖν καὶ τριβόλους ἀνατελεῖ σοι “  Gen .
ἀλλὰ τί φύεται καὶ βλαστάνει ἐν ἄφρονος ψυχῇ , πλὴν τὰ κεντοῦντα καὶ τιτρώσκοντα αὐτὴν πάθη ;
ἃ διὰ συμβόλων ἀκάνθας κέκληκεν , οἷς ἡ ἄλογος ὁρμὴ πυρὸς τὸν τρόπον πρώτοις ἐντυγχάνει , μεθ ὧν ταχθεῖσα πάντα τὰ αὐτῆς καταφλέγει καὶ διαφθείρει .
„ ἐὰν δὲ ἐξελθὸν πῦρ εὕρῃ ἀκάνθας καὶ προσεμπρήσῃ ἅλωνα ἢ στάχυας ἢ πεδίον , ἀποτίσει ὁ τὸ πῦρ ἐκκαύσας “  Exod .
ὁρᾷς ὅτι τὸ πῦρ ἐξελθόν , ἡ ἄλογος ὁρμή , οὐκ ἐμπίπρησι τὰς ἀκάνθας , ἀλλὰ εὑρίσκει ·
ζητητικὴ γὰρ τῶν παθῶν οὖσα ἃ ἐπόθει λαβεῖν εὗρεν ·
ὅταν δὲ εὕρῃ , καταφλέγει τρία ταῦτα , ἀρετὴν τελείαν , προκοπήν , εὐφυΐαν ·
ἀρετὴν μὲν οὖν παραβέβληκε τῇ ἅλῳ , συγκεκόμισται γάρ , ὡς ἐνταῦθα ὁ καρπός , οὕτως καὶ ἐν τῇ τοῦ σοφοῦ ψυχῇ τὰ καλά 0 ·
στάχυσι δὲ τὴν προκοπήν , ἐπεὶ καὶ ἑκάτερον ἀτελὲς ἐφιέμενον τοῦ τέλους 0 1 ·
πεδίῳ δὲ τὴν εὐφυΐαν , ὅτι εὐπαράδεκτος σπερμάτων ἀρετῆς ἐστιν 0 1 .
ἕκαστον δὲ τῶν παθῶν τριβόλια εἴρηκεν , ἐπειδὴ τριττά ἐστιν , αὐτό τε καὶ τὸ ποιητικὸν καὶ τὸ ἐκ τούτων ἀποτέλεσμα , οἷον ἡδονή , ἡδύ , ἥδεσθαι ·
ἐπιθυμία , ἐπιθυμητόν , ἐπιθυμεῖν 0 ·
λύπη , λυπηρόν , λυπεῖσθαι 0 ·
φόβος , φοβερόν , φοβεῖσθαι . 0 "
καὶ φάγεσαι τὸν χόρτον τοῦ ἀγροῦ ·
ἐν ἱδρῶτι τοῦ προσώπου σου φάγεσαι τὸν ἄρτον σου “  Gen .
χόρτον καὶ ἄρτον καλεῖ συνωνύμως , πρᾶγμα τ αὐτόν ·
χόρτος ἀλόγου τροφή ἐστιν ·
ἄλογον δὲ ὁφαῦλος ἐκτετμημένος τὸν ὀρθὸν λόγον , ἄλογοι δὲ καὶ αἱ αἰσθήσεις τῆς ψυχῆς οὖσαι μέρος 0 1 ·
ὁ δὲ νοῦς ἐφιέμενος τῶν αἰσθητῶν διὰ τῶν ἀλόγων αἰσθήσεων οὐκ ἄνευ πόνου καὶ ἱδρῶτος ἐφίεται ·
σφόδρα γὰρ ὀδυνηρὸς καὶ ἐπαχθὴς ὁ τοῦ ἄφρονος βίος μετιόντος καὶ ἐπιλιχνεύοντος τὰ ποιητικὰ τῶν ἡδονῶν καὶ τῶν ὅσα κακία ἀπεργάζεσθαι φιλεῖ 0 .
καὶ μέχρι τίνος ; 0 "
μέχρι " φησίν " ἀποστρέψεις εἰς τὴν γῆν , ἐξ ἧς ἐλήφθης “  Gen .
νῦν γὰρ οὐκ ἐν τοῖς γεώδεσι καὶ ἀσυστάτοις ἐξετάζεται τὴν οὐράνιον σοφίαν καταλιπών ;
πῇ οὖν ἔτι ἀποστρέφεται , σκεπτέον .
ἀλλὰ μήποτε ὃ λέγει τοιοῦτόν ἐστιν , ὅτι ὁ ἄφρων νοῦς ἀπέστραπται μὲν ἀεὶ τὸν ὀρθὸν λόγον , εἴληπται δὲ οὐκ ἀπὸ τῆς μεταρσίου φύσεως , ἀλλ ἀπὸ τῆς γεωδεστέρας ὕλης , καὶ μένων δὲ καὶ κινούμενος ὁ αὐτός ἐστιν ἐφιέμενός τε τῶν αὐτῶν .
διὸ καὶ ἐπιφέρει , " ὅτι γῆ εἶ καὶ εἰς γῆν ἀπελεύσῃ “  ibid .
, ὅπερ ἴσον ἐστὶ τῷ προειρημένῳ .
δηλοῖ δὲ καὶ τοῦτο ·
ἡ ἀρχή σου καὶ τὸ τέλος ἓν καὶ τ αὐτόν ἐστιν ·
ἤρξω τε γὰρ ἀπὸ τῶν φθειρομένων γῆς σωμάτων , τελευτήσεις δὲ πάλιν εἰς ἐκεῖνα τὴν μεταξὺ τοῦ βίου τρίψας ὁδὸν οὐ λεωφόρον ἀλλὰ τραχεῖαν , βάτων καὶ τριβόλων κεντεῖν τε καὶ τιτρώσκειν πεφυκότων μεστήν .
„ Καὶ ἐξέβαλε τὸν Ἀδὰμ καὶ κατῴκισεν ἀπέναντι τοῦ παραδείσου τῆς τρυφῆς  καὶ ἔταξε  τὰ Χερουβὶμ καὶ τὴν φλογίνην ῥομφαίαν τὴν στρεφομένην , φυλάσσειν τὴν ὁδὸν τοῦ ξύλου τῆς ζωῆς “  Gen .
νῦν μὲν „ ἐξέβαλε “ φησί , πρότερον δ εἶπεν „ ἐξαπέστειλεν “  ib .
23  , οὐ παρέργως τὰ ὀνόματα θείς , ἀλλ εἰδὼς ἐφ ὧν κυρίως καὶ εὐθυβόλως πραγμάτων αὐτὰ τάττει .
ὁ μὲν οὖν ἀποστελλόμενος ἐπανόδου τυχεῖν οὐ κεκώλυται , ὁ δ ἐκβληθεὶς ὑπὸ θεοῦ τὴν ἀίδιον φυγὴν ὑπομένει ·
τῷ μὲν γὰρ μήπω κραταιῶς ὑπὸ κακίας καταληφθέντι δέδοται μετανοήσαντι καθάπερ εἰς πατρίδα τὴν ἀρετὴν ἀφ ἧς ἐξέπεσε κατελθεῖν , τὸν δὲ πιεσθέντα καὶ ὑποβεβλημένον σφοδρᾷ καὶ ἀνιάτῳ νόσῳ φέρειν ἀνάγκη τὰ δεινὰ μέχρι τοῦ παντὸς αἰῶνος ἀθάνατα σκορακισθέντα εἰς ἀσεβῶν χῶρον , ἵν ἄκρατον καὶ συνεχῆ βαρυδαιμονίαν ὑπομένῃ 0 ·
ἐπεὶ καὶ τὴν μέσην παιδείαν τὴν ἐν τοῖς ἐγκυκλίοις χορεύουσαν ὁρῶμεν Ἄγαρ δὶς μὲν ἐξιοῦσαν ἀπὸ τῆς ἀρχούσης ἀρετῆς Σάρρας , ἅπαξ δὲ τὴν προτέραν ὁδὸν ὑποστρέφουσαν , ἣ τότε μὲν ἀποδρᾶσα , οὐ φυγαδευθεῖσα , κατάγεται ὑπαντήσαντος ἀγγέλου , ὅς ἐστι θεῖος λόγος , εἰς τὸν δεσποτικὸν οἶκον  Gen .
, αὖθις δὲ κατὰ τὸ παντελὲς ἀνεπάνακτος ἐκβάλλεται  Gen .
τὰς δὲ αἰτίας καὶ τοῦ προτέρου δρασμοῦ καὶ τῆς αὖθις ἀιδίου φυγῆς λεκτέον .
μέχρι μὲν οὔπω μετωνομάσθησαν , ὅπερ ἦν μετεχαράχθησαν τοὺς ψυχῆς πρὸς τὸ ἄμεινον βελτιούμενοι χαρακτῆρας , ἀλλ ἔτι ἦν ὁ μὲν Ἀβρὰμ πατὴρ μετέωρος τὴν μετάρσιον τῶν κατὰ τὸν ἀέρα συμβαινόντων καὶ τὴν μετέωρον τῶν κατὰ τὸν οὐρανὸν ὑπαρχόντων φιλοσοφίαν μετιών , ἣν φυσιολογίας τὸ κράτιστον εἶδος ἀποτέτμηται μαθηματική , Σάρα δὲ σύμβολον ἀρχῆς ἐμῆς  καλεῖται γὰρ ἀρχή μου  γενικὴ μὲν οὐκ ἔφθη μεταβαλοῦσα ἀρετὴ γενέσθαι  γένος γὰρ πᾶν ἄφθαρτον  , ταῖς δὲ ἐν μέρει καὶ κατ εἶδος ἐξητάζετο , ἡ δὲ αὐτὴ φρόνησίς τ ἦν ἐν ἐμοὶ καὶ σωφροσύνη καὶ ἀνδρεία καὶ δικαιοσύνη τὸν αὐτὸν τρόπον , φθαρταὶ δὲ αὗται , ὅτι καὶ τὸ δεξάμενον αὐτὰς χωρίον ἐγὼ φθαρτός , Ἄγαρ ἡ μέση καὶ ἐγκύκλιος παιδεία , κ ἂν τὸν αὐστηρὸν καὶ σκυθρωπὸν τῶν φιλαρέτων ἀποδρᾶναι βίον σπουδάσῃ , πάλιν ὑποστρέψει πρὸς τὸν αὐτὸν μήπω τὰς γενικὰς καὶ ἀφθάρτους ἀκρότητας ἔχειν δυνάμενον , ἀλλ ἔτι τῶν ἐν μέρει καὶ κατ εἶδος ἐφαπτόμενον , ἐν οἷς πρὸ τῶν ἄκρων τὰ μέσα αἱρετά 0 ·
ὅταν δὲ ἤδη ὁ μὲν Ἀβρὰμ ἀντὶ φυσιολόγου γένηται σοφὸς καὶ φιλόθεος μετονομασθεὶς Ἀβραάμ , ὃς ἑρμηνεύεται πατὴρ ἐκλεκτὸς ἠχοῦς  ἠχεῖ μὲν γὰρ ὁ γεγωνὸς λόγος , πατὴρ δὲ τούτου ὁ νοῦς ἐπειλημμένος τοῦ σπουδαίου  , Σάρα δὲ ἀντὶ τῆς ἀρχῆς μου γένηται Σάρρα , ἧς ἐστιν ἡ κλῆσις ἄρχουσα , ὅπερ ἦν ἴσον τῷ ἀντὶ εἰδικῆς καὶ φθαρτῆς ἀρετῆς γενικὴν καὶ ἄφθαρτον γενέσθαι , ἐπιλάμψῃ δὲ καὶ τὸ εὐδαιμονίας γένος , ὁ Ἰσαάκ , ἐκλιπόντων τὰ γυναικεῖα καὶ ἀποθανόντων τὰ πάθη χαρᾶς καὶ εὐφροσύνης , καὶ παιδιάς , οὐ τὰς παίδων , ἀλλὰ τὰς θείας οὐκ ἄνευ σπουδῆς μεταδιώκων , ἐκβληθήσεται μὲν τὰ ἐπώνυμα τῆς Ἄγαρ προπαιδεύματα , ἐκβληθήσεται δὲ καὶ ὁ σοφιστὴς αὐτῶν υἱὸς ἐπίκλησιν Ἰσμαήλ 0 .
ἐνδύσονται δὲ τὴν φυγὴν ἀίδιον , βεβαιοῦντος τοῦ θεοῦ τὴν ἔλασιν αὐτοῖς , ὅταν κελεύῃ τῷ σοφῷ ὑπακούειν τῶν λεγομένων ὑπὸ Σάρρας ·
λέγει δὲ ἄντικρυς „ ἐκβαλεῖν τὴν παιδίσκην καὶ τὸν υἱόν “  Gen .
ἀρετῇ δὲ πείθεσθαι καλὸν καὶ μάλιστα τοιοῦτον εἰσηγουμένῃ δόγμα , ὅτι αἱ τελειόταται φύσεις τῶν μέσων ἕξεων πάμπολυ διεστᾶσι καὶ ὅτι σοφία σοφιστείας ἀλλότριον 0 ·
ἡ μὲν γὰρ τὰ πιθανὰ ἐπὶ κατασκευῇ ψευδοῦς δόξης , ἥτις λυμαίνεται ψυχήν , ἐκπεπόνηκε , σοφία δὲ διὰ μελέτης τῶν ἀληθῶν τὸ μέγα διανοίας ὄφελος , ἐπιστήμην ὀρθοῦ λόγου , πεπόρισται .
τί οὖν θαυμάζομεν , εἰ καὶ Ἀδὰμ τὸν νοῦν ἀφροσύνην ἀνίατον νόσον κτησάμενον ἐκβέβληκεν εἰσάπαν ὁ θεὸς ἐκ τοῦ τῶν ἀρετῶν χωρίου μὴ ἐπιτρέψας ἔτι κατελθεῖν αὐτῷ ;
ὁπότε καὶ κατὰ πάντα σοφιστὴν καὶ μητέρα αὐτοῦ , τὴν τῶν προπαιδευμάτων διδασκαλίαν , ἐλαύνει καὶ φυγαδεύει ἀπὸ σοφίας καὶ σοφοῦ , ὧν ὀνόματα Ἀβραάμ τε καὶ Σάρραν καλεῖ .
τότε καὶ ἡ φλογίνη ῥομφαία καὶ τὰ Χερουβὶμ ἀντικρὺ τοῦ παραδείσου τὴν οἴκησιν ἴσχει .
λέγεται δὲ „ ἀντικρὺ “ τὸ μὲν ὡς ἐχθρὸν ἀντιστατοῦν , τὸ δὲ ἁρμόττον τοῖς εἰς ἐπίκρισιν , ὡς ὁ κρινόμενος τῷ δικαστῇ , τὸ δὲ ὡς φίλον τοῦ κατανοηθῆναι χάριν καὶ ἐκ τῆς ἀκριβεστέρας προσόψεως μᾶλλον οἰκειωθῆναι , ὡς γραφαί τε καὶ ἀνδριάντες ἀρχέτυποι γραφεῦσι καὶ πλάσταις 0 1 2 .
τοῦ μὲν οὖν ἀντιτεταγμένου παράδειγμα τὸ ἐπὶ τοῦ Κάιν εἰρημένον , ὅτι „ ἐξῆλθεν ἀπὸ προσώπου τοῦ θεοῦ καὶ ᾤκησεν ἐν γῇ Ναὶδ κατέναντι Ἐδέμ “  Gen 0 .
ἑρμηνεύεται δὲ Ναὶδ μὲν σάλος , Ἐδὲμ δὲ τρυφή , τὸ μὲν κακίας κλονούσης ψυχὴν σύμβολον , τὸ δὲ ἀρετῆς εὐπάθειαν αὐτῇ περιποιούσης καὶ τρυφήν , οὐχὶ τὴν δι ἀλόγου πάθους ἡδονῆς θρύψιν , ἀλλὰ τὴν μετὰ πολλῆς εὐμαρείας ἄπονον χαρὰν καὶ ἀταλαίπωρον 0 1 2 .
ἀνάγκη δέ , ὅταν ἀπὸ τῆς τοῦ θεοῦ φαντασίας ἐξέλθῃ διάνοια , ᾗ καλὸν καὶ συμφέρον ἦν ἐπερηρεῖσθαι , νεὼς αὐτίκα θαλαττευούσης τρόπον , ἀντιστατούντων βιαίων πνευμάτων , ὧδε κ ἀκεῖσε φέρεσθαι πατρίδα καὶ οἰκίαν λαχοῦσαν σάλον καὶ κλόνον , ἅπερ ἐναντιώτατά ἐστι βεβαιότητι ψυχῆς , ἣν περιποιεῖ χαρὰ συνώνυμος Ἐδέμ 0 .
τοῦ δὲ εἰς ἐπίκρισιν ἐναντίου παράδειγμα τὸ τῆς ζηλοτυπουμένης μεμοιχεῦσθαι 0 .
„ στήσει “ γάρ φησιν „ ὁ ἱερεὺς τὴν γυναῖκα ἐναντίον κυρίου καὶ ἀποκαλύψει τὴν κεφαλὴν αὐτῆς “  Num .
τί δὲ βούλεται διὰ τούτου παριστάνειν , ἐρευνήσωμεν .
τὸ δέον πολλάκις δεόντως οὐκ ἐνεργεῖται καὶ τὸ μὴ καθῆκον ἔστιν ὅτε δρᾶται καθηκόντως ·
οἷον ἡ μὲν τῆς παρακαταθήκης ἀπόδοσις ὅταν μὴ ἀπὸ γνώμης ὑγιοῦς γίγνηται ἀλλ ἢ ἐπὶ βλάβῃ τοῦ λαμβάνοντος ἢ ἐπ ἐνέδρᾳ τῆς περὶ μείζονα πίστιν ἀρνήσεως , καθῆκον ἔργον οὐ δεόντως ἐπιτελεῖται ·
τὸ δὲ τῷ κάμνοντι μὴ ἀληθεῦσαι τὸν ἰατρὸν κενοῦν ἢ τέμνειν ἢ καίειν διεγνωκότα ἐπ ὠφελείᾳ τοῦ νοσοῦντος , ἵνα μὴ προλαβὼν τὰ δεινὰ φύγῃ τὴν θεραπείαν ἢ ἐξασθενήσας ἀπείπῃ πρὸς αὐτήν , ἢ πρὸς τοὺς πολεμίους τὸν σοφὸν ψεύσασθαι ἐπὶ τῇ τῆς πατρίδος σωτηρίᾳ , δείσαντα μὴ ἐκ τοῦ ἀληθεῦσαι ῥωσθῇ τὰ τῶν ἀντιπάλων , οὐ καθῆκον ἔργον δεόντως ἐνεργεῖται 0 .
παρὸ καί φησι Μωυσῆς „ δικαίως τὸ δίκαιον διώκειν “  Deut .
16 , 20  , ὡς ἐνὸν καὶ ἀδίκως , ὅταν μὴ ἀπὸ γνώμης ὑγιοῦς ὁ δικάζων προσέχῃ 0 .
ἐπειδὴ τοίνυν τὸ μὲν λεγόμενον ἢ πραττόμενον φανερῶς γνώριμον πᾶσιν , ἡ δὲ διάνοια οὐ γνώριμος , ἀφ ἧς καὶ τὰ λεγόμενα λέγεται καὶ τὰ πραττόμενα πράττεται , ἀλλ  ἄδηλον εἴ τε ὑγιαίνει καὶ καθαρεύει εἴ τε νοσεῖ μιάσμασι κεχρωσμένη πολλοῖς , γενητὸς δὲ οὐδεὶς ἱκανὸς γνώμης ἀφανοῦς κατιδεῖν ἐνθύμημα , μόνος δὲ ὁ θεός , παρὸ καὶ λέγει Μωυσῆς ὅτι „ τὰ κρυπτὰ κυρίῳ τῷ θεῷ , τὰ δὲ φανερὰ γενέσει γνώριμα “  Deut 0 1 2 .
29 , 29  , προστέτακται τῷ ἱερεῖ καὶ προφήτῃ λόγῳ , τὴν ψυχὴν „ ἐναντίον τοῦ θεοῦ στῆσαι “ ἀποκαλύφῳ τῇ κεφαλῇ  Num .
5 , 18  , τουτέστι τὸ κεφάλαιον δόγμα γυμνωθεῖσαν καὶ τὴν γνώμην ᾗ κέχρηται ἀπαμφιασθεῖσαν , ἵν ὄψεσι ταῖς ἀκριβεστάταις ἐπικριθεῖσα τοῦ ἀδεκάστου θεοῦ ἢ τὴν ὑποτυφομένην εἰρωνείαν , κίβδηλον νόμισμα , διελεγχθῇ ἢπάσης οὖσα κακίας ἀμέτοχος ἐκνίψηται τὰς καθ αὑτῆς διαβολὰς μάρτυρι χρησαμένη τῷ μόνῳ γυμνὴν ψυχὴν ἰδεῖν δυναμένῳ .
τὸ μὲν οὖν εἰς ἐπίκρισιν ἐναντίον τοιοῦτόν ἐστι ·
τὸ δ εἰς οἰκείωσιν , ὃ ἐπὶ τοῦ πανσόφου λέλεκται Ἀβραάμ 0 ·
„ ἔτι “ γάρ φησιν " ἦν ἑστηκὼς ἐναντίον κυρίου "  Gen .
καὶ τεκμήριον τῆς οἰκειώσεως τὸ ἐπιλεγόμενον ὅτι „ ἐγγίσας εἶπεν “  ib 0 .
ἀλλοτριουμένῳ γὰρ ἀφίστασθαι καὶ διαζεύγνυσθαι , οἰκειουμένῳ δὲ συνεγγίζειν ἁρμόττει .
τὸ δὲ στῆναι καὶ ἄτρεπτον κτήσασθαι διάνοιαν ἐγγύς ἐστι βαίνειν θεοῦ δυνάμεως , ἐπειδὴ τὸ μὲν θεῖον ἄτρεπτον , τὸ δὲ γενόμενον φύσει μεταβλητόν 0 1 .
εἴ τις οὖν τὴν γενέσεως οἰκείαν φορὰν ἔρωτι ἐπιστήμης ἐγχαλινωσάμενος ἐβιάσατο στῆναι ποιήσας , μὴ λανθανέτω θείας εὐδαιμονίας ἐγγὺς ὤν .
τοῖς δὲ Χερουβὶμ καὶ τῇ φλογίνῃ ῥομφαίᾳ τὴν ἀντικρὺ τοῦ παραδείσου πόλιν οἰκείως δίδωσιν , οὐχ ὡς ἐχθροῖς μέλλουσιν ἀντιστατεῖν καὶ διαμάχεσθαι , ἀλλ ὡς οἰκειοτάτοις καὶ φιλτάτοις , ἵν ἐκ τῆς ὁμοῦ προσόψεως καὶ συνεχοῦς περιαθρήσεως πόθον αἱ δυνάμεις ἴσχωσιν ἀλλήλων , καταπνέοντος εἰς αὐτὰς τὸν πτηνὸν ἔρωτα καὶ οὐράνιον τοῦ φιλοδώρου θεοῦ 0 .
τίνα δέ ἐστιν ἃ διὰ τῶν Χερουβὶμ καὶ τῆς στρεφομένης ῥομφαίας φλογίνης αἰνίττεται , νῦν ἐπισκεπτέον .
μήποτε οὖν τὴν τοῦ παντὸς οὐρανοῦ φορὰν δι ὑπονοιῶν εἰσάγει ·
κίνησιν γὰρ αἱ κατ οὐρανὸν σφαῖραι τὴν ἐναντίαν ἔλαχον ἀλλήλαις , ἡ μὲν τὴν ἀπλανῆ τ αὐτοῦ κατὰ δεξιά , ἡ δὲ τὴν πεπλανημένην θατέρου κατ εὐώνυμα 0 1 .
ἡ μὲν οὖν ἐξωτάτω , τῶν λεγομένων ἀπλανῶν , μία , ἣ καὶ τὴν αὐτὴν ἀπὸ τῶν ἑῴων ἐπὶ τὰ ἑσπέρια εἱλεῖται περίοδον , αἱ δ ἐντὸς ἑπτά , τῶν πλανήτων , ἐθελούσιόν τε καὶ βεβιασμένην , ὑπεναντίους ἅμα καὶ διττὰς ἴσχουσαι κινήσεις 0 1 ·
καὶ ἔστιν αὐταῖς ἡ μὲν ἀκούσιος ὁμοία τῇ τῶν ἀπλανῶν , φαίνονται γὰρ καθ  ἑκάστην ἡμέραν ἀπ ἀνατολῆς ἐπὶ δύσιν ἰοῦσαι , ἡ δὲ οἰκεία ἀπὸ τῶν ἑσπερίων ἐπὶ τὰ ἑῷα , καθ ἣν συμβέβηκε τὰς περιόδους τῶν ἑπτὰ ἀστέρων καὶ μήκη χρόνων προσειληφέναι , τὰς μὲν ἰσοδρόμους ἴσα , ἡλίου καὶ ἑωσφόρου καὶ στίλβοντος ἐπίκλησιν  τρεῖς γὰρ τῶν πλανήτων ἰσοταχεῖς οὗτοι  , τὰς δὲ ἀνισοδρόμους ἄνισα μέν , ἀναλογίαν δ ἔχοντα πρός τε ἀλλήλας καὶ τὰς τρεῖς ἐκείνας 0 1 2 .
γίνεται οὖν τὸ μὲν ἕτερον τῶν Χερουβὶμ ἡ ἐξωτάτω , τοῦ παντὸς οὐρανοῦ ὁἔσχατος , ἁψὶς ἐν ᾗ τὴν κατὰ τὰ αὐτὰ καὶ ὡσαύτως ἔχουσαν οἱ ἀπλανεῖς θείαν ὡς ἀληθῶς χορείαν χορεύουσι τάξιν οὐ λείποντες , ἣν ὁ γεννήσας πατὴρ αὐτοὺς ἔταξεν ἐν κόσμῳ ·
θάτερον δ ἡ ἐντὸς περιεχομένη σφαῖρα , ἣν ἑξαχῆ σχίσας ἑπτὰ κύκλους ἀναλογοῦντας ἑαυτοῖς εἰργάζετο τῶν πλανήτων ἕκαστον εἰς αὐτοὺς ἁρμοσάμενος 0 ·
καὶ καθάπερ ἔποχον ἐν ὀχήματι ἀστέρα ἐν οἰκείῳ κύκλῳ θεὶς τὰς ἡνίας ἐπίστευσε τῶν ἐπόχων οὐδενί , πλημμελῆ δείσας ἐπιστασίαν , ἁπάσας δ ἐξήρτησεν ἑαυτοῦ , νομίσας ἐναρμόνιον τῆς κινήσεως μάλιστα οὕτως τάξιν γενήσεσθαι ·
τὸ γὰρ σὺν θεῷ πᾶν ἐπαινετόν , τὸ δ ἄνευ θεοῦ ψεκτόν 0 1 .
τὰ μὲν δὴ Χερουβὶμ καθ ἕνα τρόπον οὕτως ἀλληγορεῖται ·
ῥομφαίαν δὲ φλογίνην καὶ στρεφομένην τὴν κίνησιν αὐτῶν καὶ τοῦ παντὸς οὐρανοῦ τὴν ἀίδιον φορὰν ὑποτοπητέον λέγεσθαι .
μήποτε δὲ καθ ἑτέραν ἐκδοχὴν τὰ μὲν Χερουβὶμ δηλοῖ τῶν ἡμισφαιρίων ἑκάτερον ·
καὶ γὰρ ἀντιπρόσωπά φησιν εἶναι νεύοντα πρὸς τὸ ἱλαστήριον πτεροῖς  Exod .
25 , 19  , ἐπειδὴ καὶ ταῦτα ἀντικρὺ μέν ἐστιν ἀλλήλων , νένευκε δὲ ἐπὶ γῆν τὸ μέσον τοῦ παντός , ᾧ καὶ διακρίνεται ·
ἡ δὲ μόνη τῶν τοῦ κόσμου μερῶν ἑστῶσα παγίως Ἑστία πρὸς τῶν παλαιῶν εὐθυβόλως ὠνόμασται , ἵνα περί τι βεβαίως ἱδρυμένον ἡ ἑκατέρων τῶν ἡμισφαιρίων ἐμμελεστάτη γίγνηται περιπόλησις .
ἡ δὲ φλογίνη ῥομφαία σύμβολον ἡλίου 0 ·
φλογὸς γὰρ ὢν πίλημα πολλῆς ὠκυδρομώτατον γέγονε τῶν ὄντων , ὡς ἡμέρᾳ μιᾷ τὸν σύμπαντα περιδινεῖσθαι κόσμον .
ἤκουσα δέ ποτε καὶ σπουδαιοτέρου λόγου παρὰ ψυχῆς ἐμῆς εἰωθυίας τὰ πολλὰ θεοληπτεῖσθαι καὶ περὶ ὧν οὐκ οἶδε μαντεύεσθαι ·
ὅν , ἐὰν δύνωμαι , ἀπομνημονεύσας ἐρῶ .
ἔλεγε δέ μοι κατὰ τὸν ἕνα ὄντως ὄντα θεὸν δύο τὰς ἀνωτάτω εἶναι καὶ πρώτας δυνάμεις ἀγαθότητα καὶ ἐξουσίαν , καὶ ἀγαθότητι μὲν τὸ πᾶν γεγεννηκέναι , ἐξουσίᾳ δὲ τοῦ γεννηθέντος ἄρχειν , τρίτον δὲ συναγωγὸν ἀμφοῖν μέσον εἶναι λόγον , λόγῳ γὰρ καὶ ἄρχοντα καὶ ἀγαθὸν εἶναι τὸν θεόν 0 1 ·
ἀρχῆς μὲν οὖν καὶ ἀγαθότητος τῶν δυεῖν δυνάμεων τὰ Χερουβὶμ εἶναι σύμβολα , λόγου δὲ τὴν φλογίνην ῥομφαίαν 0 ·
ὀξυκινητότατον γὰρ καὶ θερμὸν λόγος καὶ μάλιστα ὁ τοῦ αἰτίου , ὅτι καὶ αὐτὸ πάντα φθάσαν παρημείψατο καὶ πρὸ πάντων νοούμενον καὶ ἐπὶ πᾶσι φαινόμενον 0 .
ἑκατέρου δὴ τῶν Χερουβίμ , ὦ διάνοια , δέξαι τύπον ἀκιβδήλευτον , ἵνα περί τε ἀρχῆς τοῦ αἰτίου καὶ ἀγαθότητος ἐναργῶς ἀναδιδαχθεῖσα καρπώσῃ κλῆρον εὐδαίμονα ·
γνώσῃ γὰρ εὐθὺς καὶ τὴν τῶν ἀκράτων δυνάμεων σύνοδόν τε καὶ κρᾶσιν , ἐν οἷς ἀγαθὸς μὲν ὁ θεὸς ἐμφαινομένου τοῦ τῆς ἀρχῆς ἀξιώματος , ἐν οἷς δὲ ἄρχων ἐμφαινομένης τῆς ἀγαθότητος 0 1 2 ·
ἵνα τὰς ἐκ τούτων ἀπογεννωμένας ἀρετὰς φιλοφροσύνην καὶ εὐλάβειαν θεοῦ κτήσῃ , μή τε ἐν οἷς εὖ πάσχεις ὑψηγοροῦσα διὰ τὸ τῆς ἡγεμονίας τοῦ βασιλέως μέγεθος μή τε ἐν οἷς ὑπομένεις τι τῶν ἀβουλήτων ἀπογινώσκουσα τὰς ἀμείνους ἐλπίδας δι  ἡμερότητα τοῦ μεγάλου καὶ φιλοδώρου θεοῦ .
φλογίνη δὲ ῥομφαία , διότι χρὴ τούτοις παρακολουθεῖν τὸν μέσον τῶν πραγμάτων ἔνθερμον καὶ πυρώδη λόγον , ὃς οὐδέποτε λήγει κινούμενος σπουδῇ πάσῃ πρὸς αἵρεσιν μὲν τῶν καλῶν , φυγὴν δὲ τῶν ἐναντίων 0 .
οὐχ ὁρᾷς ὅτι καὶ Ἀβραὰμ ὁ σοφός , ἡνίκα ἤρξατο μετρεῖν κατὰ θεὸν πάντα καὶ μηδὲν ἀπολείπειν τῷ γενητῷ , λαμβάνει τῆς φλογίνης ῥομφαίας μίμημα „ πῦρ καὶ μάχαιραν “  Gen .
22 , 6  , διελεῖν καὶ καταφλέξαι τὸ θνητὸν ἀφ ἑαυτοῦ γλιχόμενος , ἵνα γυμνῇ τῇ διανοίᾳ μετάρσιος πρὸς θεὸν ἀναπτῇ ;
τὸν δέ γε Βαλαὰμ μάταιον λαὸν ὄντα ἐξωπλισμένον εἰσάγει Μωυσῆς ἀστράτευτον καὶ λιποτάκτην , εἰδὼς πόλεμον ὃν ἁρμόττει ψυχῇ περὶ ἐπιστήμης ποιεῖσθαι ·
λέγει γὰρ ὄνῳ , τῇ ἀλόγῳ προαιρέσει τοῦ βίου , ᾗ πᾶς ἄφρων ἐπιβέβηκεν , ὅτι „ εἰ μάχαιραν εἶχον , ἤδη ἂν ἐξεκέντησά σε “  Num .
καὶ μεγίστη χάρις τῷ τεχνίτῃ , ὅτι τὴν ἀφροσύνης λύτταν εἰδὼς οὐκ ἐνέδωκεν αὐτῇ , καθάπερ ξίφος μεμηνότι , δύναμιν λόγων , ἵνα μὴ πολλὴν καὶ ἄδικον ἅπασι τοῖς ἐντυγχάνουσιν ἐνεργάσηται φθοράν 0 .
ἃ δὲ Βαλαάμ , ταῦθ ἕκαστος τῶν μὴ κεκαθαρμένων ἀεὶ ματαιάζων αἰτιᾶταί πως , ἐμπορικὸν ἢ γεωργικὸν ἤ τιν ἄλλον τῶν ποριστικῶν ἐπιτηδεύσας βίον 0 ·
ἕως μὲν αἴσια ἀπαντᾷ τὰ ἀφ ἑκάστου , γεγηθὼς ἐπιβέβηκε καὶ ἐποχεῖται καὶ ἐνειλημμένος ἀπρὶξ ἔχεται μεθέσθαι τὸ παράπαν οὐ δικαιῶν , ἀλλὰ καὶ τοῖς ἀφίστασθαι λέγουσι καὶ μέτρα ταῖς ἐπιθυμίαις περιθεῖναι διὰ τὸ τοῦ μέλλοντος ἀτέκμαρτον βασκανίαν ὀνειδίζει καὶ φθόνον , οὐκ ἀπ εὐνοίας εἰσηγεῖσθαι ταῦτα φάσκων 0 ·
ἐπειδὰν δὲ ἀβούλητος κακοπραγία συμβῇ , τοὺς μὲν ὡς ἀγαθοὺς μάντεις ἀποδέχεται καὶ προφυλάξασθαι δυνατωτάτους τὰ μέλλοντα , τὰ δ οὐδενὸς αἴτια κακοῦ τὸ παράπαν αἰτιᾶται , τὴν γεωργίαν , τὴν ἐμπορίαν , τὰς ἄλλας ἐπιτηδεύσεις , αἷς πρὸς ἀργυρισμὸν ἠξίου χρῆσθαι ·
αἱ δὲ καίτοι φωνητηρίων ὀργάνων ἀμοιροῦσαι τὴν δι αὐτῶν τῶν πραγμάτων ῥήξουσι φωνὴν ἐναργεστέραν οὖσαν τῆς διὰ γλώττης „ Ἆρά γε , ὦ συκοφάντα , οὐχ ἡμεῖς ἐσμεν ἐκεῖναι “ λέγουσαι „ αἷς καθάπερ ὑποζυγίοις ὑψαυχενῶν ἐπεβεβήκεις 0 ;
μὴ καθ ὑπεροψίαν ἄλλως εἰργασάμεθά σοι κακοπραγίαν  cf .
νυμ 0 .
ἴδε τὸν ἀνθεστῶτα ἐξεναντίας θεοῦ λόγον ἐνωπλισμένον ἄγγελον  ib .
31  , παρ ὃν τό τε εὖ καὶ τὸ μὴ συμβέβηκε τελειοῦσθαι 0 ·
τί οὖν νῦν ἡμᾶς αἰτιᾷ πρότερον , ὅτε εὐώδει σοι τὰ πράγματα , οὐχὶ μεμψάμενος ;
μένομεν γὰρ αἱ αὐταὶ μη δὲ τῆς ἑαυτῶν φύσεως μεταβάλλουσαι τὸ παράπαν στιγμήν ·
σὺ δὲ κριτηρίοις χρώμενος οὐχ ὑγιέσιν ἀλόγως σφαδᾴζεις ·
εἰ γὰρ ἐξ ἀρχῆς ἔμαθες , ὅτι οὐχ ἅττ ἂν ἐπιτηδεύῃς ἀγαθῶν μετουσίας ἢ κακῶν ἐστιν αἴτια , ἀλλ ὁ δίοπος καὶ κυβερνήτης τοῦ παντὸς λόγος θεῖος , ῥᾷον ἂν ἔφερες τὰ συμπίπτοντα παυσάμενος τοῦ συκοφαντεῖν καὶ ἐπιγράφειν ἡμῖν ἃ μὴ δυνάμεθα 0 .
ἐὰν οὖν πάλιν καθελὼν ἐκεῖνος τὸν πόλεμον καὶ τὰς ἐπ αὐτῷ συννοίας καὶ κατηφείας σκεδάσας εἰρήνην ἐπικηρυκεύσηται βίου , φαιδρὸς καὶ γεγηθὼς τὴν δεξιὰν ἐμβαλεῖς ἡμῖν ταῖς ἐν ὁμοίῳ μενούσαις ·
ἡμεῖς δ οὔτ  εὐμενείᾳ τῇ σῇ φυσώμεθα οὔ τ ἐὰν δυσμεναίνῃς ἐπιστρεφόμεθα , ἴσμεν γὰρ ἑαυτὰς μή τ ἀγαθῶν μή τε κακῶν αἰτίας οὔσας , κ ἂν σὺ περὶ ἡμῶν τοιαῦτα δοξάζῃς , εἰ μὴ καὶ τὴν θάλατταν εὐπλοίας ἢ τῶν συμβαινόντων ναυαγίων ἀλλ οὐχὶ τὰς τῶν πνευμάτων διαφορὰς τοτὲ μὲν ἐπιεικῶς τοτὲ δὲ μετὰ βιαιοτάτου συρμοῦ καταπνεόντων αἰτιατέον 0 ·
φύσει γὰρ παντὸς ὕδατος ἠρεμίαν ἐξ αὑτοῦ λαχόντος , ὅταν μὲν πνεῦμα οὔριον κατ  οἰάκων ἐπιγένηται , παντὸς ἀνασεισθέντος κάλου , πλησίστιοι μέχρι λιμένων αἱ νῆες καταίρουσιν , ὅταν δὲ αἰφνίδιον κατὰ πρῴρας ἐξεναντίας κατασκήψῃ , πολὺν σάλον καὶ κλόνον ἐγείρει καὶ ἀνατρέπει ·
καὶ τοῦ συμβαίνοντος ἡ μηδὲν αἰτία θάλαττα τὴν πρόφασιν ἴσχει , φανερῶς ταῖς ἀνέσεσι καὶ σφοδρότησι τῶν ἀνέμων ἢ γαληνιάζουσα ἢ κυμαίνουσα " .
διὰ τούτων οὖν ἁπάντων ἱκανῶς οἶμαι δεδηλῶσθαι , ὅτι λόγον ἡ φύσις δυνατώτατον σύμμαχον ἀνθρώπῳ δημιουργήσασα τὸν μὲν αὐτῷ χρῆσθαι δυνάμενον ὀρθῶς ἀπέδειξεν εὐδαίμονα καὶ λογικὸν ὄντως , τὸν δὲ μὴ δυνάμενον ἄλογόν τε καὶ κακοδαίμονα 0 .
„ Ἀδὰμ δὲ ἔγνω τὴν γυναῖκα αὐτοῦ ·
καὶ συνέλαβε καὶ ἔτεκε τὸν Κάιν , καὶ εἶπεν Ἐκτησάμην ἄνθρωπον διὰ τοῦ θεοῦ .
καὶ προσέθηκε τεκεῖν τὸν ἀδελφὸν αὐτοῦ τὸν Ἄβελ “  Gen .
οἷς ἀρετὴν μεμαρτύρηκεν ὁ νομοθέτης , τούτους γνωρίζοντας γυναῖκας οὐκ εἰσάγει , τὸν Ἀβραάμ , τὸν Ἰσαάκ , τὸν Ἰακώβ , τὸν Μωυσῆν , καὶ εἴ τις αὐτοῖς ὁμόζηλος 0 ·
ἐπειδὴ γάρ φαμεν εἶναι γυναῖκα τροπικῶς αἴσθησιν , ἀλλοτριώσει δ  αἰσθήσεως καὶ σώματος ἐπιστήμη συνίσταται , τοὺς σοφίας ἐραστὰς αἴσθησιν ἀποδοκιμάζοντας μᾶλλον ἢ αἱρουμένους ἐπιδείξεται 0 ·
αἱ γὰρ τούτοις συνοικοῦσαι λόγῳ μέν εἰσι γυναῖκες , ἔργῳ δὲ ἀρεταί , Σάρρα μὲν ἄρχουσα καὶ ἡγεμονίς , Ῥεβέκκα δὲ ἐπιμονὴ τῶν καλῶν , Λεία δὲ ἀνανενευμένη καὶ κοπιῶσα ἐπὶ τῇ συνεχείᾳ τῆς ἀσκήσεως , ἣν ἐκνένευκε καὶ ἀποστρέφεται πᾶς ἄφρων ἀρνούμενος , Σεπφώρα δὲ ἡ Μωυσέως ἀπὸ γῆς εἰς οὐρανὸν ἀνατρέχουσα καὶ τὰς ἐκεῖ θείας καὶ εὐδαίμονας φύσεις κατανοοῦσα , καλεῖται δὲ ὀρνίθιον 0 1 2 .
ἵνα δὲ τὴν ἀρετῶν κύησιν καὶ ὠδῖνα εἴπωμεν , ἀκοὰς ἐπιφραξάτωσαν οἱ δεισιδαίμονες τὰς ἑαυτῶν ἢ μεταστήτωσαν ·
τελετὰς γὰρ ἀναδιδάσκομεν θείας τοὺς τελετῶν ἀξίους τῶν ἱερωτάτων μύστας , οὗτοι δ εἰσὶν οἱ τὴν ἀληθῆ καὶ οὖσαν ὄντως ἀκαλλώπιστον εὐσέβειαν μετὰ ἀτυφίας ἀσκοῦντες ·
ἐκείνοις δὲ οὐχ ἱεροφαντήσομεν κατεσχημένοις ἀνιάτῳ κακῷ , τύφῳ ῥημάτων καὶ ὀνομάτων γλισχρότητι καὶ τερθρείαις ἐθῶν , ἄλλῳ δὲ οὐδενὶ τὸ εὐαγὲς καὶ ὅσιον παραμετροῦσιν .
ἀρκτέον οὖν τῆς τελετῆς ὧδε .
ἀνὴρ μὲν γυναικί , ἄνθρωπος δ ἄρρην ἀνθρώπῳ θηλείᾳ τὰς ἐπὶ γενέσει παίδων ὁμιλίας ἐπακολουθῶν τῇ φύσει συνέρχεται ποιησόμενος 0 1 ·
ἀρεταῖς δὲ πολλὰ καὶ τέλεια τικτούσαις θέμις οὐκ ἔστιν ἀνδρὸς ἐπιλαχεῖν θνητοῦ ·
μὴ δεξάμεναι δὲ παρά τινος ἑτέρου γονήν , ἐξ ἑαυτῶν μόνον οὐδέποτε κυήσουσι .
τίς οὖν ὁ σπείρων ἐν αὐταῖς τὰ καλὰ πλὴν ὁ τῶν ὄντων πατήρ , ὁ ἀγένητος θεὸς καὶ τὰ σύμπαντα γεννῶν 0 ;
σπείρει μὲν οὖν οὗτος , τὸ δὲ γέννημα τὸ ἴδιον , ὃ ἔσπειρε , δωρεῖται ·
γεννᾷ γὰρ ὁ θεὸς οὐδὲν αὑτῷ , χρεῖος ἅτε ὢν οὐδενός , πάντα δὲ τῷ λαβεῖν δεομένῳ 0 .
παρέξω δὲ τῶν λεγομένων ἐγγυητὴν ἀξιόχρεων τὸν ἱερώτατον Μωυσῆν ·
τὴν γὰρ Σάρραν εἰσάγει τότε κύουσαν , ὅτε ὁ θεὸς αὐτὴν μονωθεῖσαν ἐπισκοπεῖ  Gen .
21 , 1  , τίκτουσαν δ οὐκέτι τῷ τὴν ἐπίσκεψιν πεποιημένῳ , ἀλλὰ τῷ σοφίας τυχεῖν γλιχομένῳ , οὗτος δὲ Ἀβραὰμ ὀνομάζεται 0 .
γνωριμώτερον δ ἐπὶ τῆς Λείας ἐκδιδάσκει λέγων , ὅτι τὴν μὲν μήτραν ἀνέῳξεν αὐτῆς ὁ θεός  Gen .
29 , 31   ἀνοιγνύναι δὲ μήτραν ἀνδρὸς ἴδιον  , ἡ δὲ συλλαβοῦσα ἔτεκεν οὐ θεῷ  ἱκανὸς γὰρ μόνος καὶ αὐταρκέστατος ἑαυτῷ  , ἀλλὰ τῷ κάματον ἀναδεχομένῳ ὑπὲρ τοῦ καλοῦ Ἰακώβ , ὥστε τὴν ἀρετὴν δέχεσθαι μὲν παρὰ τοῦ αἰτίου τὰ θεῖα σπέρματα , τίκτειν δέ τινι τῶν ἑαυτῆς ἐραστῶν , ὃς ἂν τῶν μνηστήρων ἁπάντων προκριθῇ 0 .
πάλιν Ἰσαὰκ τοῦ πανσόφου τὸν θεὸν ἱκετεύσαντος , ἐκ τοῦ ἱκετευθέντος ἔγκυος ἡ ἐπιμονὴ Ῥεβέκκα γίνεται  Gen .
χωρὶς δὲ ἱκετείας καὶ δεήσεως τὴν πτηνὴν καὶ μετάρσιον ἀρετὴν Σεπφώραν Μωυσῆς λαβὼν εὑρίσκει κύουσαν ἐξ οὐδενὸς θνητοῦ τὸ παράπαν  Exod .
ταῦτα , ὦ μύσται κεκαθαρμένοι τὰ ὦτα , ὡς ἱερὰ ὄντως μυστήρια ψυχαῖς ταῖς ἑαυτῶν παραδέχεσθε καὶ μηδενὶ τῶν ἀμυήτων ἐκλαλήσητε , ταμιευσάμενοι δὲ παρ ἑαυτοῖς φυλάττετε θησαυρόν , οὐκ ἐν ᾧ χρυσὸς καὶ ἄργυρος , οὐσίαι φθαρταί , κατάκεινται , ἀλλὰ τῶν ὄντων κτημάτων τὸ καλλιστεῦον , ἡ περὶ τοῦ αἰτίου καὶ ἀρετῆς καὶ τρίτου τοῦ γεννήματος ἀμφοῖν ἐπιστήμη 0 .
ἐὰν δέ τινι τῶν τετελεσμένων ἐντυγχάνητε , λιπαρῶς ἐγκείμενοι περιέχεσθε , μή τινα ἄρα καινοτέραν εἰδὼς τελετὴν ἐπικρύπτηται , μέχρις ἂν αὐτὴν σαφῶς ἀναδιδαχθῆτε .
καὶ γὰρ ἐγὼ παρὰ Μωυσεῖ τῷ θεοφιλεῖ μυηθεὶς τὰ μεγάλα μυστήρια ὅμως αὖθις Ἱερεμίαν τὸν προφήτην ἰδὼν καὶ γνούς , ὅτι οὐ μόνον μύστης ἐστὶν ἀλλὰ καὶ ἱεροφάντης ἱκανός , οὐκ ὤκνησα φοιτῆσαι πρὸς αὐτόν ·
ὁ δ ἅτε τὰ πολλὰ ἐνθουσιῶν χρησμόν τινα ἐξεῖπεν ἐκ προσώπου τοῦ θεοῦ λέγοντα πρὸς τὴν εἰρηνικωτάτην ἀρετὴν ταῦτα ·
„ οὐχ ὡς οἶκόν με ἐκάλεσας καὶ πατέρα καὶ ἄνδρα τῆς παρθενίας σου “  Ier 0 .
ἐμφαντικώτατα παριστὰς ὅτι ὁ θεὸς καὶ οἶκός ἐστιν , ἀσωμάτων ἰδεῶν ἀσώματος χώρα , καὶ τῶν συμπάντων πατήρ , ἅτε γεγεννηκὼς αὐτά , καὶ σοφίας ἀνὴρ σπέρμα τῷ θνητῷ γένει καταβαλλόμενος εὐδαιμονίας εἰς ἀγαθὴν καὶ παρθένον γῆν .
ἀμιάντῳ γὰρ καὶ ἀψαύστῳ καὶ καθαρᾷ φύσει , τῇ πρὸς ἀλήθειαν παρθένῳ , διαλέγεσθαι πρεπῶδες θεόν , ἐναντίως ἡμῖν 0 ·
ἀνθρώπων μὲν γὰρ ἡ ἐπὶ γενέσει τέκνων σύνοδος τὰς παρθένους γυναῖκας ἀποφαίνει ·
ὅταν δὲ ὁμιλεῖν ἄρξηται ψυχῇ θεός , πρότερον αὐτὴν οὖσαν γυναῖκα παρθένον αὖθις ἀποδείκνυσιν , ἐπειδὴ τὰς ἀγεννεῖς καὶ ἀνάνδρους ἐπιθυμίας , αἷς ἐθηλύνετο , ἐκποδὼν ἀνελὼν τὰς αὐθιγενεῖς καὶ ἀκηράτους ἀρετὰς ἀντεισάγει ·
σάρρᾳ γοῦν οὐ διαλέξεται , πρὶν ἐκλιπεῖν ἐκείνην τὰ γυναικεῖα πάντα  Gen .
18 , 11  καὶ ἀναδραμεῖν εἰς ἁγνευούσης παρθένου τάξιν .
ἀλλ ἐνδέχεται τάχα που καὶ παρθένον ψυχὴν πάθεσιν ἀκολάστοις μιανθεῖσαν αἰσχυνθῆναι ·
διόπερ ὁ χρησμὸς πεφύλακται θεὸν ἄνδρα εἰπὼν οὐ παρθένου  τρεπτὴ γὰρ ἥδε καὶ θνητή  ἀλλὰ „ παρθενίας “  Ier 0 .
3 , 4  , τῆς ἀεὶ κατὰ τὰ αὐτὰ καὶ ὡσαύτως ἐχούσης ἰδέας 0 ·
γένεσιν γὰρ καὶ φθορὰν ἐνδεχομένων φύσει τῶν ποιῶν , ἄφθαρτον αἱ τυποῦσαι δυνάμεις τῶν ἐν μέρει κλῆρον εἰλήχασι .
τὸν οὖν ἀγένητον καὶ ἄτρεπτον θεὸν ἀθανάτων καὶ παρθένων ἀρετῶν σπείρειν ἰδέας μηδέποτε εἰς γυναικὸς μεταβαλλούσῃ σχῆμα παρθενίᾳ πρεπῶδες 0 .
τί οὖν , ὦ ψυχή , δέον ἐν οἴκῳ θεοῦ παρθενεύεσθαι καὶ ἐπιστήμης περιέχεσθαι , τούτων μὲν ἀποστατεῖς , αἴσθησιν δὲ ἀσπάζῃ τὴν ἐκθηλύνουσάν σε καὶ μιαίνουσαν ;
τοιγάρτοι γέννημα πάμφυρτον καὶ πανώλεθρον ἀποτέξῃ τὸν ἀδελφοκτόνον καὶ ἐπάρατον Κάιν , κτῆσιν οὐ κτητήν ·
λέγεται γὰρ ὁ Κάιν κτῆσις .
θαυμάσειε δ ἄν τις τὸν τῆς ἑρμηνείας τρόπον , ᾧ πολλάκις ἐπὶ πολλῶν ὁ νομοθέτης χρῆται τὸ σύνηθες ἐξαλλάττων .
μετὰ γὰρ τοὺς φύντας ἐκ γῆς ἀρχόμενος δηλοῦν τὸν γεννηθέντα πρῶτον ἐξ ἀνθρώπων , περὶ οὗ τὸ παράπαν οὐδὲν εἴρηκεν , ὡς ἤδη πολλάκις τ οὔνομα αὐτοῦ προειπὼν ἀλλὰ μὴ νῦν αὐτὸ κατατάττων εἰς τὴν ἐν λόγῳ χρῆσιν , φησὶν ὅτι ἔτεκε τὸν Κάιν .
ποῖον , ὦ τεχνῖτα 0 ;
περὶ οὗ τί μικρὸν ἢ μέγα πάλαι δεδήλωκας ;
καὶ μὴν οὐκ ἀγνοεῖς τὴν οἰκείαν θέσιν τῶν ὀνομάτων ·
ἤδη γοῦν προελθὼν ἐπὶ τοῦ αὐτοῦ δηλώσεις προσώπου φάσκων , ὅτι „ ἔγνω Ἀδὰμ Εὔαν τὴν γυναῖκα αὐτοῦ 0 ·
καὶ συλλαβοῦσα ἔτεκεν υἱὸν καὶ ἐπωνόμασε τὸ ὄνομα αὐτοῦ Σήθ “  Gen .
οὐκοῦν πολὺ μᾶλλον ἐχρῆν ἐπὶ τοῦ πρωτοτόκου , ὃς ἦν ἀρχὴ τῆς ἐξ ἀλλήλων γενέσεως ἀνθρώποις , τήν τε φύσιν τοῦ ἀποκυηθέντος δηλῶσαι πρῶτον ὅτι ἄρρεν , εἶτα τὸ οἰκεῖον ὄνομα θέσθαι , Κάιν εἰ τύχοι 0 .
ἐπειδὴ τοίνυν οὐκ ἀπειρίᾳ τρόπων , καθ οὓς ὀνόματα δεῖ τίθεσθαι , φαίνεται τὴν συνήθη χρῆσιν ἐπὶ τῶν περὶ Κάιν ἀνελών , σκεπτέον ἂν εἴη , τίνος αἰτίας ἕνεκα οὕτως ἐκάλεσε τοὺς ἐκ τῶν πρώτων παραδιηγήσεως μᾶλλον ἢ θέσεως ὀνομάτων τύπῳ χρησάμενος 0 .
ἔστι δ  , ὡς ἔμοιγε στοχαζομένῳ καταφαίνεται , ἡ αἰτία ἥδε .